ડીસીપી ઝોન-પ સ્કવોડની ટીમે ગઇકાલે રાત્રે ઓઢવ વિસ્તારમાં આવેલા સુહાસ ફલોરમ એપાર્ટમેન્ટના પાર્કિંગમાંથી રૂ.૧.૦પ લાખનો દારૂ ઝડપી લીધો હતો. પોલીસને બાતમી મળી હતી કે, ઓઢવ તક્ષશીલા હેબિટેકમાં રહેતો ભગીરથ બિશ્નોઇ અને બાપુનગર રાધાક્રિષ્ન નગરમાં રહેતો અરૂણ ભટ્ટ એક લોડિંગ રિક્ષામાં વિદેશી દારૂનો જથ્થો સગે વગે કરવાનો છે જેના આધારે તેઓની ધરપકડ કરી હતી. દારૂનો જથ્થો ક્યાંથી લવાયો હતો અને કોને પહોંચાડવાનો હતો તે અંગે પોલીસે વધુ તપાસ શરૂ કરી છે. પોલીસે કુલ રૂ.૧.પ૦ લાખનો મુદ્દામાલ કબજે કર્યો છે.